後迎駕行
作者：鄧肅
朝代：宋

paragraphs: 揮鞭衝曉露，歸鞍載夕陽。
一日復一日，不見御袍黄。
左衽須文繡，氈車奉珪璋。
作意禮樂盛，而乃訪毛嬙。
上皇襲太平，珍怪乘四方。
奇器驚鬼劃，舞要欲雲翔。
端爲大盜積，萬里來貪狼。
文移急星火，搜抉到毫芒。
伐柯則不遠，吾道其復昌。
君看天宇間，紫微已輝光。
躣馬今朝去，定拜御爐香。
惡衣供禹御，茅茨覆堯堂。
爲邦消底物，人心歸則王。